== Biavl og udbredelse ==
[[Fil:Bee wax.JPG|thumb|Tavler klar til at fjerne voks og honning.]]
På et tidspunkt begyndte mennesket at domesticere bierne i kunstige [[bikube]]r. Tæmningen af bierne var meget udviklet i det gamle Ægypten og forseglede krukker med [[honning]] er fundet i [[Tutankhamon]]s grav. Bier og [[biavl]] er også udførligt behandlet af [[antikken]]s forfattere som [[Aristoteles]], [[Plinius den Ældre|Plinius]] og [[Virgil]]. <ref>{{Cite web |url=http://obcbiavl.dk/shop/forside-produktgruppe-105s1.html |title=OBC Biavl (2015). Specielle honningprodukter, afsnit: Boghvede honning baseret på krydderurten boghvede, der tidligere var hel normal i Danmark men nu næsten er forsvundet i den danske natur. |access-date=30. maj 2017 |archive-date=30. oktober 2020 |archive-url=https://web.archive.org/web/20201030185327/https://obcbiavl.dk/shop/forside-produktgruppe-105s1.html |url-status=dead }}</ref>
Fra domesticerede biers stader fjernes vokstavlerne, de centrifugeres for at adskille [[honning]]en fra voksen. Herefter bliver voksen isoleret termisk ved hjælp af sollys eller varmt vand. Voksen oprenses, urenheder filtreres fra. Farvede urenheder kan fjernes ved hjælp af f.eks. aktiv kul. Helt rent bivoks er hvidt, den farvning der skyldes karotinoiderne kan kun fjernes ved blegning af vokset <ref>Jørgensen, A.S. & Vejsnæs, F. (eds.). (1998). Bivoks, Særnummer af Tidsskrift for Biavl. Borup: Danmarks Biavlerforening. 8-11</ref>. Biavleren vil tilskynde bierne til at bygge indenfor flytbare rammer. Det gør han ved at forsyne rammerne med en voksplade, hvor det sekskantede mønster er præget på begge sider (kunsttavler). Voksen får biavleren ved omsmeltning af gamle vokstavler. Der anvendes normalt ren bivoks til dette formål, om end det også kan lade sig gøre at bruge plader af plastic. Der vil i biavlen normalt opstå et overskud af voks, der kan anvendes til en lang række formål bl.a. lys, kosmetik, salver. Bierne bruger omkring 8 gram honning for at producere et gram voks.
Fysik Kemi Kultur Teknologi